Държавен вестник, бр. 101, 2013 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  101
§ 17. В чл. 77, ал. 2 думата „три“ се заменя 
с „дванадесет“.
§ 18. В чл. 80, ал. 2, т. 3 думите „утвърде-
ните стандарти, нормали и други нормативни 
актове“ се заменят с „нормативен акт или 
фирмени стандарти и нормали“.
§ 19. В чл. 92 се правят следните изменения 
и допълнения:
1. В ал. 1, т. 1 думите „до датата на пода-
ване на справка-декларацията“ се заменят с 
„до края на календарния месец на подаване 
на справка-декларацията“.
2. Алинея 6 се отменя. 
3. В ал. 8 думите „ал. 3 – 6“ се заменят с 
„ал. 3 – 5“.
4. Създава се ал. 11:
„(11) В случаите по ал. 3 при възложена 
проверка данъкът се прихваща или възстановя-
ва в 30-дневен срок, а при възложена ревизия 
данъкът се прихваща или възстановява изцяло, 
или частично в 30-дневен срок от връчване 
на заповедта за ревизия в размер, предста-
вляващ разликата между декларирания данък 
за възстановяване и размера на данъците и 
задължителните осигурителни вноски, които 
обосновано се очаква да бъдат установени при 
ревизията. Актът, с който се възстановява или 
отказва възстановяването при възложената 
ревизия, се обжалва по реда на Данъчно-
осигурителния процесуален кодекс, предвиден 
за обжалване на обезпечителните мерки. За 
невъзстановената част от декларирания данък 
за възстановяване се прилага ал. 8.“
§ 20. В чл. 111 ал. 3 се изменя така:
„(3) Данъкът по ал. 1 се включва в резул-
тата за последния данъчен период, декларира 
се по реда и в срока по чл. 125 и се внася в 
срока по чл. 89.“
§ 21. В чл. 118, ал. 3 се създава изречение 
второ: „В случаите на продажби на стоки чрез 
фискални устройства, вградени в автомати 
за самообслужване, фискалният бон, регис-
триращ продажбата, се визуализира само на 
дисплей, без да се издава хартиен документ.“ 
§ 22. В чл. 121, ал. 1 накрая се поставя 
запетая и се добавя „в оригиналния им вид“.
§ 23. В част осма се създава глава седем-
надесета „а“ с чл. 151а – 151д: 
„ Г л а в а  с е д е м н а д е с е т а  „ а “
СПЕЦИАЛЕН РЕЖИМ ЗА КАСОВА 
ОТЧЕТНОСТ НА ДАНЪК ВЪРХУ 
ДОБАВЕНАТА СТОЙНОСТ
Общи положения
Чл. 151а. (1) Регистрираните по чл. 96, 97 
и чл. 100, ал. 1 лица могат да прилагат спе-
циален режим за касова отчетност на данък 
върху добавената стойност, наричан по-на-
татък „специален режим“, когато отговарят 
едновременно на следните условия: 
1. имат облагаем оборот не повече от ле-
вовата равностойност на 500 000 евро, реали-
зиран за период, не по-дълъг от последните 
12 последователни месеца преди текущия 
месец; облагаемият оборот се определя по 
реда на чл. 96;
2. нямат влязъл в сила ревизионен акт по 
реда на чл. 122 от Данъчно-осигурителния 
процесуален кодекс и/или за отговорност по 
реда на чл. 177;
3. нямат изискуеми и неизплатени данъчни 
задължения и задължения за осигурителни 
вноски по влезли в сила актове, а при нали-
чие на такива задължения са предоставили 
обезпечение или им е издадено разрешение 
за отсрочване или разсрочване.
(2) При прилагане на специалния режим 
за доставките, за които е възникнало данъчно 
събитие, данъкът става изискуем на датата на 
получаване на цялостно или частично плаща-
не, пропорционално на плащането. Режимът 
се прилага по отношение на всички доставки 
на стоки или услуги с изключение на: 
1. внос на стоки;
2. вътреобщностни придобивания на стоки;
3. вътреобщностни доставки на стоки;
4. доставки към нерегистрирани по този 
закон лица;
5. освободени доставки;
6. доставки с място на изпълнение извън 
територията на страната;
7. доставки на услуги с място на изпълнение 
на територията на страната, за които данъкът 
е изискуем от получателя по доставката;
8. доставки по договор за лизинг по чл. 6, 
ал. 2, т. 3;
9. доставки, по отношение на които се при-
лага част осма, с изключение на тази глава;
10. доставки на стоки и услуги, при които 
възнаграждението не се изплаща по банков 
път, включително чрез кредитен превод, ди-
ректен дебит или наличен паричен превод, 
извършен чрез доставчик на платежна услуга 
по смисъла на Закона за платежните услуги 
и платежните системи, или чрез пощенски 
паричен превод, извършен чрез лицензиран 
пощенски оператор за извършване на пощен-
ски парични преводи по смисъла на Закона 
за пощенските услуги;
11. доставки, облагаеми с нулева ставка 
по глава трета;
12. доставки между свързани лица;
13. облагаеми доставки, за които преди 
или на датата на възникване на данъчното 
събитие е извършено цялостно плащане по 
доставката, включително данъка по този закон.